वाशिंगटनः अंतरिक्ष एजेंसी नासा के क्यूरोसिटी रोवर ने मंगल ग्रह के भू²श्य के समग्र नजारों को कैमरे में कैद कर धरती पर भेजा है। इन तस्वीरों में लाल ग्रह पर हफ्तों चली धूल भरी आंधी के धीरे-धीरे छंटने के बाद लाल-भूरे रंग का हुआ आसमान देखा जा सकता है। क्यूरोसिटी रोवर द्वारा लिए गए तस्वीरों के इस संग्रह में उसके अपने मास्ट कैमरे से लिया गया वह दुर्लभ दृश्य भी शामिल है जिसमें उसके ऊपरी हिस्से पर धूल की पतली परत जमी हुई नजर आ रही है। ये तस्वीरें वेरा रूबिन रिज से ली गईं हैं जहां रोवर फिलहाल मौजूद है।